CELEX: 51998PC0084(01)
Language: da
Date: 1998-03-03
Title: Forslag til Rådets direktiv om udvidelse af Rådets direktiv 97/81/EF af 15. december 1997 om rammeaftalen vedrørende deltidarbejde, der er indgået af UNICE, CEEP og EFS, til at omfatte Det Forenede Kongerige Storbritannien og Nordirland

Avis juridique important

|

51998PC0084(01)

Forslag til Rådets direktiv om udvidelse af Rådets direktiv 97/81/EF af 15. december 1997 om rammeaftalen vedrørende deltidarbejde, der er indgået af UNICE, CEEP og EFS, til at omfatte Det Forenede Kongerige Storbritannien og Nordirland  /* KOM/98/0084 endelig udg. - CNS 98/0065 */  

EF-Tidende nr. C 123 af 22/04/1998 s. 0013

Forslag til Rådets direktiv om udvidelse af Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af Unice, CEEP og EFS, til at omfatte Det Forenede Kongerige Storbritannien og Nordirland (98/C 123/08) (EØS-relevant tekst) KOM(1998) 84 endelig udg. - 98/0065(CNS) (Forelagt af Kommissionen den 3. marts 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 100,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Rådet vedtog i overensstemmelse med den aftale om social- og arbejdsmarkedspolitikken, der er knyttet som bilag til protokol 14 om social- og arbejdsmarkedspolitikken, der er knyttet som bilag til EF-traktaten, særlig artikel 4, stk. 2, i denne aftale, direktiv 97/81/EF (1); direktivet gælder følgelig ikke for Det Forenede Kongerige Storbritannien og Nordirland;på Det Europæiske Råds møde i Amsterdam den 16.-17. juni 1997 bekræftede man den enighed, der på regeringskonferencen var opnået om at indarbejde aftalen om social- og arbejdsmarkedspolitikken i EF-traktaten, og anførte, at man måtte foretage det fornødne for, at Det Forenede Kongerige Storbritanniens og Nordirlands intentioner om at efterkomme de direktiver, som allerede er blevet vedtaget på grundlag af aftalen om social- og arbejdsmarkedspolitikken, og dem, der eventuelt vil blive vedtaget inden den nye traktats ikrafttræden, kan få retlig virkning;på Rådets samling den 24. juli 1997 enedes Rådet og Kommissionen om at gennemføre konklusionerne fra Det Europæiske Råds møde i Amsterdam; de enedes endvidere om at anvende samme procedure med de nødvendige ændringer i forbindelse med fremtidige direktiver, der vedtages på grundlag af aftalen om social- og arbejdsmarkedspolitikken; dette direktiv sigter mod at nå dette mål ved at udvide direktiv 97/81/EF til at omfatte Det Forenede Kongerige Storbritannien og Nordirland;det forhold, at direktiv 97/81/EF ikke finder anvendelse i Det Forenede Kongerige Storbritannien og Nordirland, påvirker direkte den måde, hvorpå det indre marked fungerer; gennemførelsen af rammeaftalen, der er knyttet som bilag til nævnte direktiv, navnlig princippet om ikke-diskriminering mellem deltidsansatte og fuldtidsansatte, i alle medlemsstaterne vil forbedre den måde, hvorpå det indre marked fungerer;vedtagelsen af dette direktiv medfører, at direktiv 97/81/EF bliver gældende i Det Forenede Kongerige; fra den dato, da dette direktiv træder i kraft, skal termen »medlemsstaterne« forstås som også omfattende Det Forenede Kongerige Storbritannien og Nordirland;med hensyn til gennemførelsen vil Det Forenede Kongerige Storbritannien og Nordirland få samme gennemførelsesfrist på to år som de øvrige medlemsstater til at vedtage de nødvendige love og administrative bestemmelser for at efterkomme dette direktiv -UDSTEDT FØLGENDE DIREKTIV:Artikel 1 Rådets direktiv 97/81/EF finder anvendelse på Det Forenede Kongerige Storbritannien og Nordirland, jf. dog artikel 2.Artikel 2 I artikel 2 i direktiv 97/81/EF indsættes følgende:»1.a. For Det Forenede Kongerige Storbritanniens og Nordirlands vedkommende ændres datoen den 20. januar 2000 i stk. 1 til . . . (to år efter vedtagelsen af dette direktiv).«Artikel 3 Dette direktiv er rettet til medlemsstaterne.(1) EFT L 14 af 20.1.1998, s. 9.